VÁLLALKOZÁSI SZERZŐDÉS

Név: Martonvásár Város Önkormányzata 
székhely: 2462 Martonvásár, Budai út 13.; 

törzskönyvi azonosító szám: 727431
adószám: 15727433-2-07;

képviseli: Horváth Bálint polgármester

mint önkormányzat (a továbbiakban: Önkormányzat vagy Megrendelő) 

és a

Név: KEVIÉP Kft.
székhely: 4025 Debrecen, Széchenyi utca 46.

cégjegyzékszám: 09-09-002456

adószám: 11149422-2-09

képviseli: Miklóssy Ferenc, ügyvezető

mint fejlesztő (a továbbiakban: Fejlesztő)

és a 

Név: Roadmax Építőipari, Kereskedelmi és Szolgáltató Kft. 
székhely: 1225 Budapest, Nagytétényi út 254. B. ép. 
cégjegyzékszám: 01-09-399637
adószám: 27830460-2-43
képviseli: Erős Linda, ügyvezető

mint vállalkozó (a továbbiakban: Vállalkozó)
(a továbbiakban együtt: Felek)

az alulírott helyen és időben, az alábbi feltételek mellett:

1.
Bevezetés
1.1. Jelen vállalkozási szerződés a Fejlesztő az Önkormányzat településrendezési és fejlesztési céljainak megvalósítása érdekében az alábbiak szerint fennálló tények szem előtt tartásával, Martonvásár Város fejlődése és fejlesztése érdekében megállapodtak az Önkormányzat kizárólagos tulajdonát képező 2462 Martonvásár 1793 helyrajzi számú, kivett út megnevezésű ingatlan útfelületének közös felújításáról. Fejlesztő az elvégzendő munkálatok érdekében ajánlatot kért be, amely alapján Vállalkozó került kiválasztásra.

1.2. Önkormányzat a hatályos közbeszerzési és beszerzési, költségvetési szabályok alapján, Fejlesztővel folytatott tárgyalásai eredményeként, valamint figyelemmel az elvégzendő munkálatok költségigényére, vállalta saját forrásai terhére a felújítás megvalósítása érdekében a saját költségvetése terhére történő hozzájárulást. 
1.3. Fejlesztő és Önkormányzat megállapodnak, hogy jelen szerződésben rögzített Megrendelői jogok és kötelezettségek Önkormányzatot illetik, illetve terhelik.

2.
A szerződés tárgya
Önkormányzat vállalkozásba adja, Vállalkozó elvállalja a 2462 Martonvásár, 1793 helyrajzi számú ingatlan (a továbbiakban: Ingatlan) jelen szerződés melléklete szerinti 1. (zöld) és 2. (sárga) színnel megjelölt szakaszainak, a megjelölt műszaki tartalom szerinti építési munka kivitelezését az abban foglalt Ajánlat tartalma alapján.
3.
Többletmunka és pótmunka
3.1. Vállalkozó kijelenti, tudomással bír arról, hogy a Fejlesztő és Önkormányzat többletmunkából származó költséget nem fogad el.

3.2. Felek megállapodnak abban, hogy pótmunkának tekintenek minden olyan, a szerződés tárgyának rendeltetésszerű használatra való alkalmasságot, a hatósági használatbavételi engedély kiadásához szükséges munkát, amelynek szükségességéről a Feleknek a szerződés megkötésekor nem volt tudomása.

3.3. Ha a jelen szerződésben, illetve a tervdokumentációban foglaltakhoz képest a kivitelezés során pótmunkák merülnek fel, akkor a Vállalkozónak soron kívül – de legkésőbb a felmerülést követő 5 munkanapon belül – írásban és a költségek kimunkálásával együtt tájékoztatnia kell a Megrendelőt.
Ha a Vállalkozó ezen kötelezettségének – az ilyen jellegű munkák felmerülését követő 5 munkanap elteltével – nem tesz eleget, vagy a munkákat saját felelősségére végzi el, akkor a beépítéssel kapcsolatos összes költség és felelősség továbbiakban a Vállalkozót terheli, azaz későbbiekben Vállalkozó az ilyen irányú költségeit a Fejlesztő vagy Önkormányzat felé nem érvényesítheti. 

A Vállalkozó által összeállított és Megrendelő részére átadott pótmunka költségvetéseket az Önkormányzat soron kívül – de legkésőbb a kézhezvételt követően 5 munkanapon belül – megvizsgálja és ha azt indokoltnak találja, engedélyezi.

A Felek megállapítják és a Vállalkozó tudomásul veszi, hogy a pótmunka Vállalkozótól történő Megrendelő általi megrendelése során – feltéve, hogy annak feltételei fennállnak – a közbeszerzési szabályok figyelembe vételével kell eljárni.

A Vállalkozó tudomásul veszi, hogy ha a pótmunkát Megrendelő írásbeli engedélyének hiányában végzi el, az elvégzett pótmunka vonatkozásában vállalkozási díj nem illeti meg.

4.
Teljesítés helye

A teljesítés helye: 2462 Martonvásár: 1793 hrsz.

5.
A munkaterület átadása
5.1. Önkormányzat a munkaterületet munkavégzésre műszaki, jogi szempontból alkalmas állapotban a Vállalkozó részére a jelen szerződés hatályba lépését követően a Felek által egyeztetett időpontban adja át. A munkaterület átvételét, annak időpontját a Felek papír alapú építési naplóban rögzítik. A munkaterület a Vállalkozó általi átvételének építési naplóban való rögzítése után a Vállalkozó felel a munkaterület műszaki, jogi szempontból a munkavégzésre alkalmas állapotáért.

5.2. Szerződő Felek rögzítik, hogy az Önkormányzat kötelezettsége – többek között – a szerződésszerű teljesítéshez szükséges időpontokban a 
· kivitelezéshez szükséges információk szolgáltatása,

· a munkaterületre történő bejutás és ott az akadálytalan kivitelezés folyamatának biztosítása,

· szükség esetén az előzetes műszaki tartalom módosítása,

· más, az Önkormányzat által felkért vállalkozók munkájának koordinálása úgy, hogy azok Vállalkozó munkavégzését ne akadályozzák.
A fentiek késedelmes teljesítésének következményei Vállalkozó terhére nem értékelhetőek.

A fentieket a Vállalkozónak kötelessége olyan időpontokban jelezni Önkormányzat felé, hogy a Önkormányzat a szükséges intézkedéseket meg tudja tenni (megrendelés, szükség szerint engedélyezés, vállalkozás kiválasztása, kivitelezés stb.). Ezt a szerződésben rögzített elérhetőségekre tértivevényes levél és /vagy elektronikus formában kell Vállalkozónak teljesíteni. Ennek elmulasztása, vagy nem megfelelő időpontban való jelzésének következményei Vállalkozót terhelik.

5.3.
A kivitelezés időtartama alatt a munkaterületen Vállalkozó kötelezettsége az élet- és vagyonbiztonság megóvása, valamint a munka- és tűzvédelmi, valamint környezetvédelmi előírások betartása, ezek be nem tartásából eredő kárát nem háríthatja át a Fejlesztőre, Önkormányzatra.

5.4. A Vállalkozó a munkaterület átadását követő legkésőbb 10 napon belül köteles a kivitelezést megkezdeni, ennek elmulasztása esetén a Megrendelő a szerződéstől elállhat.

6.
Munkavégzés szabályai, a Vállalkozó kötelezettségei és nyilatkozatai
6.1. Az építési engedély beszerzése – amennyiben az szükséges – Önkormányzat feladata.

6.2. A Vállalkozó köteles gondoskodni a kivitelezés során a környezetvédelmi és egyéb jogszabályok betartásáról.

6.3. A Vállalkozó köteles az építési naplót a munkaterület átadás-átvételétől a vonatkozó jogszabályi rendelkezésekben foglaltaknak megfelelően vezetni. Az építési naplóban a mennyiségeket is fel kell tüntetni.

6.4. 
A Vállalkozó a munkát a saját eszközeivel, az általa beszerzett anyagokkal köteles végezni.

6.5.
Vállalkozó legkésőbb a szerződés megkötésének időpontjában köteles Megrendelőnek – a megnevezésen túl az elérhetőség, valamint a képviseletre jogosult megjelölésével – valamennyi olyan alvállalkozót bejelenteni, amely részt vesz a szerződés teljesítésében. E kötelezettségének megfelelően Vállalkozó nyilatkozik, hogy:

a) a szerződés teljesítéséhez nem vesz igénybe alvállalkozót, VAGY
b) a szerződés teljesítéséhez az alvállalkozókat veszi igénybe (név, cím, adószám, munkarész, képviselő, elérhetőség):

· …………………………………………….

· …………………………………………….


[a nem alkalmazandó törlendő, illetve a b) pont alkalmazása esetén a kipontozott helyre az igénybe venni kívánt alvállalkozók nevét, címét, adószámát és az érintett munkarészt, továbbá a képviselőt és elérhetőségét be kell írni]
Vállalkozó a fentiek szerint a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen az Önkormányzatnak valamennyi olyan alvállalkozót bejelenteni (a megnevezésen túl az elérhetőség, valamint a képviseletre jogosult megjelölésével), amely részt vesz a szerződés teljesítésében. Vállalkozó a szerződés teljesítésének időtartama alatt köteles az Önkormányzatot tájékoztatni az alvállalkozók bejelentésben közölt adatainak változásáról. 

Vállalkozó az általa igénybe vett alvállalkozó(k), valamint teljesítési segéd(ek) munkájáért és magatartásáért, mint sajátjáért teljes felelősséggel tartozik. 

6.6. Ha Önkormányzat szakszerűtlen utasítást ad, erre a Vállalkozó köteles őt figyelmeztetni. A Vállalkozó az Önkormányzat utasítása szerint nem végezheti el a munkát, ha ez jogszabály vagy hatósági rendelkezés megsértésére, vagy az élet- és vagyonbiztonság veszélyeztetésére vezetne.

6.7. A 2. pontban rögzített kivitelezési munkát Vállalkozó a jelen szerződés mellékletében rögzítettek alapján készíti el, mégpedig I. osztályú minőségben, a mindenkor hatályban lévő műszaki előírások és ágazati szabványok szerint. A jelen szerződés értelmében a Vállalkozó által elvégzett munkáknak meg kell felelnie az építési előírásoknak, a vonatkozó szabályoknak. 

6.8. Vállalkozó a kivitelezés alapját képező dokumentációban és elfogadott költségvetésben szereplő műszaki tartalomtól nem térhet el. A beépítésre kerülő anyagokat a Vállalkozó előzetesen bemutatja és Önkormányzattal egyezteti.

6.9. A Vállalkozó a munkaterületen köteles a tevékenységéből származó építési törmeléket és hulladékot folyamatosan összegyűjteni és saját költségére elszállítani. 

A Vállalkozó köteles a munkavégzés során keletkezett törmeléket és hulladékot a hulladékról szóló 2012. évi CLXXXV. törvény, valamint a hulladékkal kapcsolatos nyilvántartási és adatszolgáltatási kötelezettséget szabályozó 309/2014. (XII.11.) Korm. rendelet rendelkezéseinek megfelelő módon kezelni. 

A Vállalkozó köteles továbbá a munka befejezése után a hulladék törvényi szabályozásnak megfelelő kezelését Megrendelő felé igazolni. E kötelezettség elmulasztásából származó felelősség Vállalkozót terheli.

6.10. A teljesítés akkor minősül elfogadottnak, ha a Vállalkozó a beépített anyagokról származási bizonyítványt és megfelelő tanúsítványt állít ki. Ezen dokumentumok hiányában a teljesítés nem minősül elfogadottnak.

6.11.
Az építési beruházások közbeszerzésének részletes szabályairól 322/2015. (X.30.) Korm. rendelet 26.§-a a Vállalkozó köteles legkésőbb a szerződés megkötésének időpontjára, a szerződés teljes időtartamára vonatkozóan érvényes, a szerződés tárgyát képező munkákra vonatkozóan a beruházás teljes nettó értékének 50%-val megegyező és legalább 10 millió Ft/káresemény összegű felelősségbiztosítást kötni, vagy meglévő biztosítását kiterjeszteni. 

6.12. A jelen szerződés tárgyát képező kivitelezési munka helyszínén a vagyonvédelemért a műszaki átadás megtörténtéig a Vállalkozó tartozik felelősséggel, annak költségeit a Vállalkozó viseli.

6.13.
A Vállalkozó az Ajánlatában foglaltak szerint vállalja, hogy a szerződés teljesítése során, annak teljes időtartama alatt biztosítja az alábbi szakember szerződés teljesítésében történő rendelkezésre állását és részvételét [a Vállalkozó ajánlata szerint kitöltendő]: 

- 
1 fő ….. hónap időtartamú, az MV-KÉ felelős műszaki vezetői jogosultság megszerzéséhez szükséges szakmai gyakorlati időt meghaladóan szerzett releváns szakmai többlettapasztalattal rendelkező szakember.

7. 
A szerződés hatályba lépése, teljesítési határidő és késedelmes teljesítés
7.1.
A jelen szerződés aláírásának időpontjában lép hatályba.

7.2. Teljesítési határidő

Végteljesítési határidő: a szerződés aláírásától számított 60 nap.
Megrendelő előteljesítést elfogad.

7.3. A jelen szerződés 7.2. pontjában rögzített végteljesítési határidő Vállalkozó olyan okból eredő, késedelmes teljesítése esetén, amelyért a Vállalkozó felelős, a Fejlesztő és Önkormányzat késedelmes teljesítési kötbért érvényesíthet, amelynek napi mértéke az – áfa nélkül számított – teljes vállalkozási díj 0,3 %-a, de legfeljebb – az áfa nélkül számított – teljes vállalkozási díj 20%-a. Fejlesztő és Önkormányzat a teljes vállalkozási díjból a 9. pont szerint általuk megfizetendő részre eső arányos kötbért érvényesítheti.

Harminc naptári napot meghaladó késedelmes teljesítés esetén a Fejlesztő és Önkormányzat jogosult a szerződéstől elállni, illetve a szerződést azonnali hatállyal felmondani; ebben az esetben a Vállalkozó viseli a szerződés nem teljesítéséből adódó következményeket. Ebben az esetben a Fejlesztő és Önkormányzat jogosult arra, hogy a fennmaradó, vagy hiányzó munkálatokat harmadik személy által a Vállalkozó költségére és veszélyére elvégeztesse, aminek során az ezzel kapcsolatos többletköltségek a Vállalkozót terhelik. Ezen túlmenően köteles Vállalkozó a Fejlesztő és Önkormányzat részére a ténylegesen felmerülő károkat is megtéríteni. A felróhatóság hiányát a Vállalkozónak kell bizonyítania.

8. 
A munka ellenőrzése és átvétele
8.1. A Megrendelő, illetve az általa kijelölt személy vagy szervezet a Vállalkozó tevékenységét – beleértve az alvállalkozók munkavégzését is – minden korlátozás nélkül, bármikor jogosult ellenőrizni. Megrendelő a munkálatok végrehajtásának ellenőrzésére műszaki ellenőrt bíz meg. 
8.2. A Felek a munkavégzéssel kapcsolatos minden lényeges adatot, körülményt és utasítást a munkahelyen vezetett építési naplóban kötelesek egymással közölni.

8.3. Vállalkozó köteles Megrendelőt minden olyan körülményről haladéktalanuk értesíteni, amely a teljesítés eredményességét, vagy a határidő tartását veszélyezteti vagy gátolja. Az értesítés elmulasztásából eredő mindennemű kárért a Vállalkozó felelősséggel tartozik.

8.4. A műszaki átadás-átvétel megkezdésére csak akkor kerülhet sor, ha a beruházás elkészült, és a szükséges dokumentumok hiánytalanul rendelkezésre állnak.

8.5. Megrendelő a Vállalkozó által készre jelentett teljesítést átadás-átvételi eljáráson veszi át, melynek során jegyzőkönyvben rögzítendők a fontosabb megállapítások, az esetleges minőségi és mennyiségi kifogások, az érvényesíteni kívánt szavatossági igények.

8.6. Megrendelő nem tagadhatja meg az átvételt a teljesítés olyan jelentéktelen hibái, hiányai miatt, amelyek a rendeltetésszerű használatot nem akadályozzák. A Vállalkozó határidőben teljesít akkor, ha a végteljesítésre vonatkozó készre jelentést legkésőbb a 7.2. pont alapján meghatározott készre jelentési határidőre a Fejlesztőnek és Önkormányzatnak megküldi.

8.7. A Szerződő felek kikötik, hogy az átadás-átvételi eljárás csak akkor eredményes, a Vállalkozó csak akkor teljesít szerződésszerűen, ha az átadás-átvétel, illetőleg a használatba vételi eljárás során nincs mennyiségi és olyan minőségi hiba vagy hiányosság, amely az üzembe helyezést meggátolhatja. Ellenkező esetben e szerződés szerint Fejlesztő és Önkormányzat mindaddig jogosult az átadás-átvételt megtagadni, amíg a Vállalkozó hiba-, illetve hiánymentesen nem teljesít.

8.8. Ha a Vállalkozó írásbeli értesítésére (készre jelentés) a Megrendelő a szerződésben az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de a szerződésben – a Ptk. 6:247. § (2) bekezdésére figyelemmel – meghatározott határidőben nem fejezi be, a Vállalkozó kérésére a teljesítésigazolást köteles kiadni.

8.9. A műszaki átadás-átvétel feltétele a fentieken túl:
· jogszabály szerint építési napló (munkaterület visszaadása Megrendelőnek, a napló zárása)

· műbizonylatok, szállítói megfelelőségi nyilatkozatok

· felelős műszaki vezetői nyilatkozat

· közműnyilatkozatok, szakhatósági nyilatkozatok/jegyzőkönyvek, amennyiben releváns

· kivitelezői nyilatkozatok, amennyiben releváns

· vagyonkezelő nyilatkozatok, amennyiben releváns

bemutatása és átadása.

8.10. Hibás teljesítésnek minősül különösen, ha Vállalkozó a munka eredményére tekintettel nem tartja – illetve nem tartotta – be a vonatkozó jogszabályok, engedélyek, ágazati előírások, szabványok előírásait, a szakma általánosan elfogadott előírásait, valamint figyelmen kívül hagyta a Megrendelő elvárásait az általa elvégzett munka eredményével kapcsolatban.

8.11.
Az eredményes műszaki átadás-átvételt követően a Fejlesztő és Önkormányzat teljesítési igazolást állít ki.

9.
Szerződéses ár
9.1. A szerződéses ár átalányár.

9.2. Felek rögzítik, hogy a jelen szerződés alapján Vállalkozó által elvégzendő munkáért járó vállalkozási díj összege: nettó 13.100.984,- Ft + 3.537.266,- Ft ÁFA = 16.638.250,- Ft azaz összesen tizenhatmillió-hatszázharmincnyolcezer-kettőszázötven forint.

9.3. 
Fejlesztő a 9.2. pontban rögzített teljes vállalkozási díjból bruttó 15 000 000 Ft-ot, azaz tizenötmillió forintot fizet meg Vállalkozó részére.

9.4. Önkormányzat a 9.2. pontban rögzített teljes vállalkozási díjból bruttó 1.638.250 Ft-ot, azaz egymillió-hatszázharmincnyolcezer-kettőszázötven forintot fizet meg Vállalkozó részére, saját költségvetési forrása terhére. Emellett Önkormányzat vállalja, hogy a jelen szerződés mellékletében foglalt ajánlat szerinti mennyiségben biztosítja a megfelelő minőségű aszfaltot a kivitelezés megvalósításához.
9.5. Felek rögzítik, hogy Fejlesztő az Önkormányzat kizárólagos tulajdonát képező Ingatlanokon tulajdont nem szerez a beruházások végrehajtásának részbeni finanszírozásával, az elkészült beruházási elemeket a működésüket alátámasztó dokumentumok véglegessé válásakor Önkormányzatnak adományozza az államháztartásról szóló 2011. évi CXCV. törvény 6. § (4) bekezdés c) pontjára tekintettel a Magyarország helyi önkormányzatairól szóló 2011. évi CLXXXIX törvény 13. § (1) bekezdés 1., 2., 8. pontjában foglalt feladatainak végrehajtása érdekében. Az önkormányzat az átadott útterületet közforgalom számára megnyitott területként üzemelteti, tartja fenn Közszolgáltató közreműködésével. Felek rögzítik, hogy az általános forgalmi adóról szóló 2007. évi CXXVII. törvény 2. §-a alapján a 4.,6. pontban foglaltak szerinti adomány nem minősül ellenérték fejében teljesített termékértékesítésnek, általános forgalmi adó fizetési kötelezettséget nem keletkeztet.

10.
Fizetési feltételek
10.1.
Előleg igénylése

Felek megállapítják, hogy a Vállalkozó a szerződésben foglalt teljes ellenszolgáltatás – általános forgalmi adó nélkül számított – 5%-ának megfelelő összeg előlegként történő kifizetését kérheti, a Fejlesztő és az Önkormányzat által a 9. pontban rögzített fizetési arányok szerint.

A Vállalkozó köteles a munkaterület átadástól számított 5 napon belül az előlegről előlegbekérő okiratot kiállítani és azt a Fejlesztő és Önkormányzat részére megküldeni. A Fejlesztő és Önkormányzat köteles az előleget az előlegbekérő okirat átvételét követő 8 napon belül átutalni. Vállalkozó köteles az Előlegről számlát kiállítani és azt az előleg Vállalkozó bankszámláján történő jóváírást követő 15 napon belül a Fejlesztő és Önkormányzat részére megküldeni. 

Vállalkozó köteles a részére folyósított előleget a szerződés céljával és tartalmával összhangban felhasználni. Vállalkozó tudomásul veszi, hogy a Fejlesztő és Önkormányzat az előleg felhasználását jogosult ellenőrizni, és annak kapcsán – ideértve Vállalkozó szerződésszegésének eseteit is – fenntartja magának a jogot az előlegnek a szerződés céljával és tartalmával nem összeegyeztethető módon történő felhasználása vagy hasznosítása esetén az előleg visszakövetelésére.

Az előleg elszámolása Vállalkozó által benyújtott végszámlában történik.

10.2. A Vállalkozó az előlegszámlán felül 1-1 db végszámla kiállítására jogosult Fejlesztő és Önkormányzat irányába külön-külön. 

A végszámla kizárólag igazolt eredményes műszaki átadás-átvételt követően a Fejlesztő és Önkormányzat által kiadott teljesítésigazolás birtokában állítható ki.

10.3. A Megrendelő a benyújtott végszámla alapján esedékes vállalkozási díjat a Ptk. 6:130. § (1)-(2) bekezdése szerint, alvállalkozó igénybevétele esetén a 322/2015. (X.30.) Korm. rendelet (a továbbiakban: „Korm. rendelet”) 32/A. § foglaltak szerint – a hatályos adójogszabályok figyelembevételével – teljesíti.

A számla kifizetése a Fejlesztő és Önkormányzat számlájáról banki átutaláson 8 napos fizetési határidő figyelembe vételével történik. A kifizetés pénzneme: HUF.

A Fejlesztő bankszámla száma: 10918001-00000003-56500005

számlabenyújtás címe: eszamla@keviep.hu
Az Önkormányzat bankszámla száma: 11736082-15727433-00000000
számlabenyújtás címe: penzugy@martonvasar.hu
11.
 Hibás teljesítés, nemteljesítés, a kötbérkövetelés érvényesítése
11.1. Ha a Vállalkozó olyan okból, amelyért felelős, hibásan teljesít, a Fejlesztő és Önkormányzat hibás teljesítési kötbért érvényesíthet, amelynek mértéke a hibával érintett munkarészre vonatkozó – áfa nélkül számított – vállalkozási díj 20 %-a. a. Fejlesztő és Önkormányzat a teljes vállalkozási díjból a 9. pont szerint általuk megfizetendő részre eső arányos kötbért érvényesítheti.
A Vállalkozó hibásan teljesít, ha az elkészült létesítmény (munkarész) a rendeltetésszerű használatra alkalmatlan. Hibás teljesítésnek minősül különösen, ha Vállalkozó a munka eredményére tekintettel nem tartja – illetve nem tartotta – be a vonatkozó jogszabályok, engedélyek, ágazati előírások, szabványok előírásait, a szakma általánosan elfogadott előírásait, valamint figyelmen kívül hagyta a Megrendelő elvárásait az általa elvégzett munka eredményével kapcsolatban.

11.2. A teljesítés Vállalkozónak felróható, olyan okból történő elmaradása esetén, amelyért a Vállalkozó felelős a Fejlesztő és Önkormányzat meghiúsulási kötbért érvényesíthet, melynek mértéke az – áfa nélkül számított – teljes vállalkozási díj 20 %-a. a. Fejlesztő és Önkormányzat a teljes vállalkozási díjból a 9. pont szerint általuk megfizetendő részre eső arányos kötbért érvényesítheti.

11.3. A Fejlesztő és Önkormányzat a jelen szerződés Vállalkozó olyan késedelméből eredő meghiúsulása esetén, amelyért a Vállalkozó felelős, jogosult a késedelmes teljesítési és meghiúsulási kötbér együttes érvényesítésére.

Fejlesztő és Önkormányzat jogosult továbbá a késedelmes és hibás teljesítési kötbér együttes érvényesítésére is. 

A Vállalkozótól követelhető kötbérek maximális mértéke a teljes – áfa nélkül számított –vállalkozási díj 40%-a.

11.4. A Fejlesztő és Önkormányzat a kötbér követelését írásbeli felszólítás útján érvényesítheti. Amennyiben a Vállalkozó a felhívás kézhezvételét követő 8 napon belül érdemi – indoklással és bizonyítékokkal alátámasztott – kimentést nem tesz, akkor a kötbérkövetelés a Vállalkozó részéről elismertnek tekinthető és ezzel, mint a Kbt. 135.§ (6) bekezdés szerinti, a jogosult által elismert, egynemű és lejárt követelés – beszámíthatóvá válik. A kötbér a Vállalkozó számlájából kifizetéskor kerül levonásra.

12.
Jótállás
A jótállási időtartama 36 hónap, mely időtartama a sikeres műszaki átadás-átvétel lezárásának időpontjától kezdődik.

13.
Teljesítési és jólteljesítési biztosíték
13.1.
A teljesítési biztosítékra vonatkozó feltételek

A Vállalkozó teljesítési biztosíték nyújtására köteles. A teljesítési biztosíték mértéke a nettó vállalkozási díj 5%-a.

Vállalkozó a teljesítési biztosítékot óvadékként az előírt pénzösszegnek az Önkormányzat fizetési számlájára történő befizetéssel nyújtja, a teljesítési biztosíték összegét az Önkormányzat szerződésben megjelölt bankszámlájára történő befizetéssel köteles teljesíteni. A szerződés hatályba lépését követő 5 munkanapon belül a teljesítési biztosíték összegének befizetését igazolni kell. A teljesítési biztosíték bankszámlára történő befizetés esetében a Vállalkozó lemond az ily módon teljesített teljesítési biztosíték összege utáni kamat felszámításáról a biztosítéknyújtás teljes időtartamára vonatkozóan.

A teljesítési biztosítéknak a teljesítés igazolás kiadásának időpontjáig érvényben maradnia, azzal, hogy a biztosíték rendelkezésre álló összege az Önkormányzat követelésének kielégítésével csökken, azonban mindenkor el kell érnie a még kifizetésre nem került nettó vállalkozási díj 5%-os mértékét.

A teljesítési biztosítéknak – a nettó vállalkozási díj még kifizetésre nem került összege 5%-os mértékében – a teljesítés teljes időtartama alatt és a teljesítési igazolás kiadásának időpontjáig folyamatosan rendelkezésre kell állnia.

A teljesítési biztosíték még fennmaradt összegét az Önkormányzat a teljesítés igazolás kiállítását követő 3 banki napon belül utalja vissza a Vállalkozó részére, a Vállalkozó által megjelölt bankszámlára.

Amennyiben a vállalkozási díj bármilyen okból módosításra kerül, a Vállalkozó köteles a szerződésmódosítás megkötésekor a teljesítési biztosítékot a megnövelt díj alapján számított összegre kiegészíteni, illetve jogosult a teljesítési biztosítékot a csökkentett vállalkozási díj alapján számított összegnek megfelelően módosítani. 

Bankszámlára történő befizetéssel teljesített biztosítéknyújtás esetén a vállalkozási díj csökkenésekor Önkormányzat rendelkezik a különbözet a Vállalkozó részére történő átutalásáról. 

Önkormányzat jogosulttá válik a teljesítési biztosíték részben vagy teljes egészében való lehívására egyoldalú nyilatkozattal, amennyiben a szerződés teljesítése a Vállalkozónak felróható okból részben vagy egészben lehetetlenné válik, meghiúsul, illetőleg a szerződés teljesítését a Vállalkozó részben vagy teljes egészében megtagadja.

A teljesítési biztosíték igénybevétele nem érinti Önkormányzat azon jogát, hogy a szerződésszegéssel okozott és a teljesítési biztosíték összegével nem fedezett kárának megtérítését követelje.

A teljesítési biztosítékokkal kapcsolatos valamennyi kiadást a Vállalkozó viseli.

A Vállalkozó teljesítési biztosítékra vonatkozó bármelyik kötelezettségének elmulasztása esetén az Önkormányzat szerződésszegésre való hivatkozással jogosult a Szerződést azonnali hatállyal felmondani és Önkormányzat a teljesítési biztosíték összegére jogosulttá válik.

13.2.
A jólteljesítési biztosítékra vonatkozó feltételek

A Vállalkozó jólteljesítési biztosíték nyújtására köteles. A jólteljesítési biztosíték mértéke a nettó vállalkozási díj 5%-a.

Vállalkozó a jólteljesítési biztosítékot bankszámlára történő befizetéssel nyújtja, úgy a jólteljesítési biztosíték összegét az Önkormányzat szerződésben megjelölt bankszámlájára történő befizetéssel köteles teljesíteni.

A jólteljesítési biztosíték bankszámlára történő befizetés esetében a Vállalkozó lemond az ily módon teljesített jólteljesítési biztosíték összege utáni kamat felszámításáról a biztosítéknyújtás teljes időtartamára vonatkozóan.

A jólteljesítési biztosíték Megrendelő rendelkezésre bocsátása az ellenszolgáltatásra vonatkozó számla kifizetésének feltétele.

A jólteljesítési biztosítéknak a szerződésben rögzített jótállási időszak lezárultáig fenn kell állnia. 

Ha a jótállási időszak bármilyen okból meghosszabbításra kerül, a bankszámlára történő befizetéssel rendelkezésre bocsátott biztosíték esetén a már megfizetett biztosíték a jótállási időszak megváltozott befejezési időpontjáig érvényes.

A jólteljesítési biztosítéknak a jótállási időszak teljes időtartama alatt és a jótállási időszakot követő 5. napig folyamatosan rendelkezésre kell állnia.

Önkormányzat jogosulttá válik a jólteljesítési biztosíték részben vagy teljes egészében való lehívására egyoldalú nyilatkozattal, amennyiben hibás teljesítés esetén a jótállási időszak alatt a jótállás keretében vállalt kötelezettségek teljesítése a Vállalkozónak felróható okból részben vagy teljes egészében lehetetlenné válik, meghiúsul, illetőleg azok teljesítését a Vállalkozó részben vagy teljes egészében megtagadja.

A jólteljesítési biztosíték igénybevétele nem érinti Önkormányzat azon jogát, hogy a szerződésszegéssel okozott és a jólteljesítési biztosíték összegével nem fedezett kárának megtérítését követelje.

A jólteljesítési biztosítékkal kapcsolatos valamennyi kiadást a Vállalkozó viseli.

A Vállalkozó a jólteljesítési biztosítékra vonatkozó bármelyik kötelezettségének elmulasztása esetén az Önkormányzat szerződésszegésre való hivatkozással jogosult a Szerződést azonnali hatállyal felmondani és Önkormányzat a jólteljesítési biztosíték összegére jogosulttá válik.

Az Önkormányzat a bankszámlára utalással történő befizetéssel teljesített jóteljesítési biztosítékot, illetőleg – ha abból a fentiek szerint követelését kiegyenlítette - annak maradékát a jótállási időszak elteltével haladéktalanul, de legkésőbb 3 banki napon belül visszafizeti a Vállalkozó részére.

14.
 A szerződés módosítása, elállás a szerződéstől, a szerződés felmondása
14.1. Jelen szerződést a szerződő felek a Kbt. 141. §-ában foglalt feltételek esetén jogosultak módosítani.

14.2.
A Fejlesztő és Önkormányzat jogosult a szerződéstől a szerződés 7.3. pontja szerint az ott írt feltételekkel elállni.

14.3. A Fejlesztő és Önkormányzat a szerződéstől bármikor elállhat, köteles azonban a Vállalkozó kárát megtéríteni. Ha a Fejlesztő és Önkormányzat a szerződéstől azért áll el, mert a teljesítési határidő lejárta előtt nyilvánvalóvá vált, hogy a Vállalkozó a munkáját csak olyan késéssel tudja elvégezni, hogy a teljesítés emiatt a Fejlesztőnek és Önkormányzatnak már nem áll érdekében, a Fejlesztő és Önkormányzat a szerződésszegésre vonatkozó szabályok szerint kártérítést követelhet.

14.4. A Fejlesztő és Önkormányzat kiköti az elállás jogát arra az esetre, ha a Vállalkozó ellen a szerződéskötést követően felszámolási, végelszámolási, hivatalból törlési, illetve egyéb, a megszüntetésére irányuló eljárás indul.

15. Felek együttműködése
15.1. Szerződő felek kijelentik, hogy a szerződés tárgyának kivitelezése során együttműködnek. 

A Vállalkozó által a kapcsolattartásra kijelölt személy(ek):

	Név:
	................................

	Beosztás:
	................................

	Telefonszám:
	.................................

	E-mail cím:
	.................................

	Postai címe:
	..................................


A Vállalkozó műszaki megbízottja és a kapcsolattartásért felelős személy:

	Név:
	................................

	Beosztás:
	................................

	Telefonszám:
	.................................

	E-mail:
	.................................

	Postai cím:
	..................................

	NÜJ szám:
	……………………


A Fejlesztő intézkedésre jogosult képviselője:

	Név:
	Bőr-Nagy Péter 
	

	Beosztás:
	Projektvezető-helyettes
	

	Telefonszám:
	+36 30 9838 117
	

	E-mail címe:
	bor-nagy.peter@keviep.hu
	

	Postai címe:
	4025 Debrecen, Széchenyi u. 46.
	


Az Önkormányzat intézkedésre jogosult képviselője:

	Név:
	................................

	Beosztás:
	................................

	Telefonszám:
	.................................

	E-mail címe:
	.................................

	Postai címe:
	..................................

	
	……………………


Önkormányzat műszaki ellenőre:

	Név:
	................................

	Beosztás:
	................................

	Telefonszám:
	.................................

	E-mail:
	.................................

	Postai cím:
	..................................

	NÜJ szám:
	……………………


15.2. A Felek egymáshoz intézett nyilatkozataikat írásban, a másik Fél székhelyére címezve, ajánlott, tértivevényes levél és/vagy e-papír útján teszik meg. A szerződő felek egymásnak küldött értesítései a kézbesítés napján lépnek hatályba. A Felek helyszíni képviselői írásbeli nyilatkozataikat építési napló útján teszik meg.

15.3.
A felek jelen szerződés aláírásával szavatolják, hogy a kapcsolattartók személyes adatai kapcsán betartják a mindenkor hatályos magyar, valamint a közvetlenül alkalmazandó európai uniós szabályokat, így különösen a 2011. évi CXII. törvény, valamint az Európai Unió 2016/679. számú rendeletét (GDPR). A kapcsolattartók személyes adatait a felek kizárólag a köztük létrejött szerződés teljesítése céljából, az ehhez szükséges mértékben és ideig kezelik. Felek szavatolják, hogy a jelen szerződésben rögzített kapcsolattartók személyes adatai továbbítására az érintettől származó megfelelő felhatalmazással rendelkeznek. Felek rögzítik, hogy amennyiben az adatkezeléssel érintett személy kapcsolattartói státusza megszűnik, vagy valamely személyes adata megváltozik, úgy erről haladéktalanul tájékoztatja a másik felet. 
16. Jogviták rendezése
A Felek megállapodnak abban, hogy az esetleges vitáikat békésen, peres út mellőzésével igyekeznek rendezni. Amennyiben a vita rendezése, a kezdeményezéstől számított 30 napon belül nem vezet eredményre, úgy a vitát bármelyik fél jogosult a hatáskörrel és illetékességgel rendelkező Bíróság elé terjeszteni.

17.
Záró rendelkezések
17.1. A Fejlesztő és Önkormányzat előírja, hogy a Vállalkozó:

a) 
nem fizethet, illetve számolhat el a szerződés teljesítésével összefüggésben olyan költségeket, amelyek a Vállalkozó adóköteles jövedelmének csökkentésére alkalmasak;

b) 
a szerződés teljesítésének teljes időtartama alatt tulajdonosi szerkezetét a Fejlesztő és Önkormányzat számára megismerhetővé teszi.
17.2. A Felek megállapodnak és a Vállalkozó kifejezetten hozzájárul, hogy a teljesítés során keletkező, a szerzői jogi védelem alá eső alkotáson az Önkormányzat területi korlátozás nélküli, harmadik személynek átadható felhasználási jogot szerez, továbbá a jelen szerződés alapján az Önkormányzat jogot szerezzen az alkotás (terv) átdolgozására.

17.3. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény („Ptk.”), a közbeszerzésekről szóló 2015. évi CXLIII. törvény („Kbt.”), továbbá az egyéb jelen szerződésre vonatkozóan alkalmazandó építésügyi és egyéb jogszabályok jelen szerződésre hatályos előírásai alkalmazandóak.

17.4. A szerződés Felek cégszerű aláírásával jön létre.

Jelen szerződést a felek elolvasták, megértették és azt, mint ügyleti akaratukkal mindenben megegyezőt, jóváhagyólag írták alá.

Kelt: …………………

Fejlesztő







Vállalkozó

Önkormányzat
Melléklet: Vállalkozó ajánlata
